text: Dist Durbans : "Sartan, or contés
   L'ochoison pourquoi vous avés
   En Toscane emprise bataille.
   Dès la premiere commençaille
   PageV02P044
   Dont l'ochoison vint de premiers,
   Nous dites, sire." "Volentiers,
   Puisqu'il vous plaist, le vous dirons,
   Mais moult en est li contes Ions.
   Dou plus preus c'on sache vivant
   Muet li contes, de ce me vant ;
   C'est de Cléomadès d'Espaigne,
   Qui toute mauvaistie desdaigne
   Et en cui toute bontez maint :
   Ce tesmoignent maintes et maint.
   C'est la toupace de prouece
   Et li drois rubis de largece.
   Près a de II ans qu'il avint
   Que droit à Chastel Noble vint
   Cléomadès, sor la grant tour,
   Arréé de divers atour ;
   Car uns chevaus l'i aporta
   Qui ert de fust, ce dit on l'a.
   Sachiez que ce fu chose voire.
   Mais c'est trop grant merveille à croire
   De la chose que vous orrez,
   Et si fu ce tout veritez."
  